***Ride with the Devil*** je američki western film snimljen 1999. u režiji Anga Leeja. Radnja se temelji na romanu *Woe to Live On* Daniela Woodrella koji je opisivao američki građanski rat na prostoru Srednjeg Zapada koji su karakterizirali sukobi neregularnih lokalnih milicija, te brutalne pljačke, pustošenja i masakri nedužnih civila. I autorima filma, kao i autoru originalnog romana, kao inspiracija su poslužili jugoslavenski ratovi, s obzirom da su u njima pronašli mnoge sličnosti s tim događajima. Iako je imao uglavnom dobre kritike, doživio je komercijalni neuspjeh.

Radnja
------

Film započinje u proljeće 1861. godine u pretežno robovlasničkoj državi Missouri, koja je formalno ostala vjerna Uniji, dijelom i zbog velikog broja njemačkih imigranata i njihovih potomaka među koje spada i mladi Jake Roedel (Tobey Maguire). I dok se većina njegovih sunarodnjaka opredijelila za Sjever, Jake odlučuje biti vjeran svom najboljem prijatelju Jacku Bullu Chilesu (Skeet Ulrich), mladom robovlasničkom aristokratu čijeg su oca ubili pripadnici unionističkih paravojnih formacija zvanih "Jayhawkeri". Jake i Chiles se priključuju "Bushwackerima", južnjačkim gerilcima koji bi se trebali suprotstaviti sjevernjačkoj vojsci, a u njihovoj maloj družini je i Daniel Holt (Jeffrey Wright), bivši rob kojemu je Chiles poklonio slobodu i koji se sada nastoji odužiti svom gospodaru kao njegov neslužbeni tjelohranitelj. Nakon godinu i pol dana Missouri je opustošen prljavim gerilskim ratom u kojem se ne biraju sredstva, a Jake i Chiles često sa svojih ruku moraju prati krv ljudi koji su im donedavno bili najbliži susjedi i prijatelji. Njihova družina, nakon što je jedva spasila žive glave, pronalazi utočište na jednoj farmi gdje im hranu donosi lijepa udovica Sue Ellen (Jewel Kilcher) i s kojom će Chiles započeti ljubavnu vezu. No, nakon što i ta farma postane metom napada u kojem Chiles nastrada, Jake će Sue Ellen otpratiti dalje na jug, gdje bi trebalo biti sigurnije, a potom se ponovno priključiti velikoj skupini gerilaca koja sprema spektakularni napad na pro-sjevernjački grad Lawrence u Kansasu. Gerilci napadnu grad i masakriraju stanovnike, ali ih potom vrlo brzo razbija sjevernjačka konjica pri čemu su i Jake i Holt ranjeni. Nakon toga Jake ponovno viđa Sue Ellen koja je u međuvremenu rodila Chilesovo dijete, te počinje preispitivati svoje dalje učešće u ratu.

Glumačka postava
----------------

* Tobey Maguire ... Jake Roedel
* Skeet Ulrich ... Jack Bull Chiles
* Jewel Kilcher ... Sue Lee Shelley
* Jeffrey Wright
* Simon Baker
* Jonathan Rhys-Meyers
* James Caviezel
* Tom Guiry
* Tom Wilkinson
* Jonathan Brandis
* Michael W. Nash
* Zach Grenier
* John Ales ... Quantrill

Izvori
------

1. 1 2  „Ride with the Devil". Box Office Mojo. Pristupljeno 1. XII 2011.

Vanjske veze
------------

* Službeni veb-sajt
* *Ride with the Devil* na sajtu IMDb
* *Ride with the Devil* na AllMovie-u ()
* *Ride with the Devil* na Rotten Tomatoes-u ()
* *Ride with the Devil* na Metacriticu
* *Ride with the Devil* na Box Office Mojo-u

| * p
* r
* u
Filmovi koje je režirao Ang Lee |
| --- |
| 1990-e | 
* *Pushing Hands* (1992)
* *The Wedding Banquet* (1993)
* *Eat Drink Man Woman* (1994)
* *Sense and Sensibility* (1995)
* *The Ice Storm* (1997)
* *Ride with the Devil* (1999)

 |
| 2000-e | 
* *Crouching Tiger, Hidden Dragon* (2000)
* *Hulk* (2003)
* *Brokeback Mountain* (2005)
* *Lust, Caution* (2007)
* *Taking Woodstock* (2009)

 |
| 2010-e | 
* *Life of Pi* (2012)

 |
| Kratki | 
* *Chosen* (2002)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 175934304

 |